recursal/SuperWikiNEXT-32B huggingface dataset:
Ο **Θανάσης Μαμάκος** (Λάρισα ,1976) είναι Έλληνας πολιτικός και δικηγόρος. Διατελεί δήμαρχος Λαρισαίων από την 1η Ιανουαρίου του 2024.

Σταδιοδρομία
------------

Γεννήθηκε το 1976 στη Λάρισα, όπου και μεγάλωσε. Σπούδασε Νομική στο Αριστοτέλειο Πανεπιστήμιο Θεσσαλονίκης και συνέχισε με μεταπτυχιακές σπουδές στο Πανεπιστήμιο Μακεδονίας, στις Ευρωπαϊκές Πολιτικές Νεολαίας του Τμήματος Διεθνών Ευρωπαϊκών και Οικονομικών Σπουδών. Ασκεί τη δικηγορία για περισσότερα από 20 έτη. Είναι δικηγόρος παρ’ Αρείω Πάγω και μέλος του Πειθαρχικού Συμβουλίου Δικηγόρων Εφετείου Λάρισας, καθώς και μέλος του διοικητικού συμβουλίου της Εταιρείας Προστασίας Ανηλίκων Λάρισας. Η ενασχόλησή του με την Τοπική αυτοδιοίκηση άρχισε το 2003 και εξακολουθεί να πραγματοποιείται έως και σήμερα.

Δήμος Γιάννουλης
----------------

Το 2003 εκλέχτηκε δημοτικός σύμβουλος του Δήμου Γιάννουλης, αξίωμα που διατήρησε έως το 2010. Το 2007 διετέλεσε Δήμαρχος Γιάννουλης.

Δήμος Λαρισαίων
---------------

Από το 2011 ως και το 2023, υπήρξε δημοτικός σύμβουλος Λαρισαίων, έχοντας αναλάβει, στη διάρκεια της διαδρομής του, καθήκοντα αναπληρωτή Δημάρχου, αντιδημάρχου Οικονομικών Υπηρεσιών, Τοπικής & Αγροτικής Οικονομίας και Διοίκησης. Παράλληλα, έχει διατελέσει και Πρόεδρος της Οικονομικής Επιτροπής του Δήμου Λαρισαίων. 

Ο Θανάσης Μαμάκος, στηριζόμενος από τη Νέα Δημοκρατία και μέσω της παράταξης *Η Λάρισα που μας αξίζει,* εξελέγη δήμαρχος Λαρισαίων από τον α' γύρο των αυτοδιοικητικών εκλογών του 2023, στις 8 Οκτωβρίου, λαμβάνοντας ποσοστό 51,14%.

Παραπομπές
----------

1. ↑  Η άγνωστη σε πολλούς ιστορία με τον Μαμάκο: Όταν εξελέγησαν τρεις Δήμαρχοι σε μία θητεία στη Γιάννουλη, σε εκλογές που έγιναν τέσσερις φορές!
2. ↑  User, Super. «Δήμος Λαρισαίων - Δήμαρχος». *www.larissa-dimos.gr*. Ανακτήθηκε στις 4 Ιανουαρίου 2024.
3. ↑  «Αποτελέσματα εκλογών – Δήμος Λαρισαίων: Ο Θανάσης Μαμάκος νέος δήμαρχος». *ΤΟ ΒΗΜΑ*. 8 Οκτωβρίου 2023.
4. ↑  Newsbomb (1 Σεπτεμβρίου 2023). «Θανάσης Μαμάκος: Ο δικηγόρος που στηρίζει η Νέα Δημοκρατία για την πόλη της Λάρισας». *Newsbomb*. Ανακτήθηκε στις 5 Ιανουαρίου 2024.
Ο **Θωμάς εξ Άργους** ήταν ο λοχαγός ενός τάγματος Ελλήνων *stratioti* που υπηρετούσαν ως μισθοφόροι με τον αγγλικό στρατό κατά τη διάρκεια των πολέμων του Ερρίκου Η ' κατά των Σκωτσέζων. Μερικές λεπτομέρειες για τη δράση του Θωμά καταγράφονται από τον σύγχρονο του Νίκανδρο Νούκιο, ο οποίος ακολούθησε ως μη πολεμιστής την εισβολή των Άγγλων στη Σκωτία το 1545 και την εκστρατεία στη Βουλώνη το 1546. Ένα μέρος του χειρογράφου του Νούκιου (αρχικά στα ελληνικά) δημοσιεύτηκε στα αγγλικά το 1841.  Ένα επακόλουθο μέρος του αρχικού χειρογράφου, συνεχίζοντας την αφήγηση για τον Θωμά, δημοσιεύτηκε από τον Έλληνα ιστορικό Ανδρέα Μουστοξύδη. 

Ο Θωμάς ήταν επικεφαλής μονάδας στρατιωτών από την Πελοπόννησο και περιγράφεται ως άνθρωπος με «θάρρος, σύνεση και πείρα στους πολέμους». Ο Νούκιος ακολούθησε τον Θωμά και τον αγγλικό στρατό στον ποταμό Τουίντ μεταξύ Αγγλίας και Σκωτίας όπου το ελαφρύ ιππικό των στρατιώτη έκανε εισβολή εναντίον των Σκωτσέζων.

Ο Νούκιος περιγράφει μια σύγκρουση μεταξύ της μονάδας του Θωμά περίπου 550 ανδρών και μιας ανώτερης ομάδας περίπου 1.000 Γάλλων κατά τη διάρκεια της Πολιορκίας της Βουλώνης. Δίνει μια περιγραφή της ανορθόδοξης τακτικής, χαρακτηριστική του στρατιώτη ελαφρού ιππικού, ενάντια σε μια αριθμητικά ανώτερη μονάδα βαρέως τεθωρακισμένου ιππικού. Πριν από τη μάχη, ο Θωμάς ενίσχυσε το θάρρος των ανδρών του με αυτή τη σύντομη ομιλία:

"Σύντροφοι, όπως βλέπετε βρισκόμαστε στα ακραία μέρη του κόσμου, υπό την υπηρεσία ενός Βασιλιά και ενός έθνους στον πιο μακρινό βορρά. Και τίποτα δεν φέραμε εδώ από τη χώρα μας εκτός από το θάρρος και την ανδρεία μας. Έτσι, γενναία στεκόμαστε ενάντια στους εχθρούς μας, γιατί ο αριθμός τους δεν μπορεί να ταιριάξει με την αρετή μας. Είμαστε παιδιά των Ελλήνων(\*) και δεν φοβόμαστε τη βάρβαρη ορδή. …. Γι' αυτό, θαρραλέοι και με τάξη, ας βαδίσουμε προς τον εχθρό… και ας αποδείξουμε με την πράξη μας την περίφημη από τα παλιά χρόνια αρετή των Ελλήνων(\*)"

Οι Έλληνες έστησαν ενέδρα στους Γάλλους που ήρθαν από τη Βουλώνη νωρίς τα ξημερώματα και με ελιγμούς τους έκαναν να υποχωρήσουν άτακτα. Η μάχη διεξήχθη κυρίως με λόγχες και ξίφη αφήνοντας νεκρούς 35 Έλληνες και 360 Γάλλους. Ο Θωμάς τραυματίστηκε κατά τη διάρκεια εκείνης της μάχης. Ο Ερρίκος Η' επαίνεσε τη γενναιότητά του και του χορήγησε ετήσιο μισθό.

Μετά την εκστρατεία της Βουλώνης ο Θωμάς επέστρεψε στην Αγγλία και ο Νούκιος αναχώρησε για την Ιταλία.

Παραπομπές
----------

1. ↑  Nicander Nucius (1841). Rev. J.A. Cramer, επιμ. *The second book of the travels of Nicander Nucius of Corcyra*. London. σελ. 90.
2. ↑  Moustoxydes Andreas (1856), Nikandros Noukios, in the periodical *Pandora*, vol. 7, No. 154, 15 Augh. 1856, p. 222[*νεκρός σύνδεσμος*] In Greek language.
**Επαρχία** είναι μια εκκλησιαστική μονάδα στον Ανατολικό Χριστιανισμό που ισοδυναμεί με μια επισκοπή στον Δυτικό Χριστιανισμό. Μια επαρχία διοικείται από έναν επίσκοπο. Ανάλογα με τη διοικητική δομή μιας συγκεκριμένης Ανατολικής Ορθόδοξης Εκκλησίας, μια επαρχία μπορεί να ανήκει σε μια μητρόπολη, αλλά μπορεί επίσης να εξαιρείται. Κάθε επαρχία χωρίζεται σε ενορίες, με τον ίδιο τρόπο όπως μια επισκοπή στις Δυτικές Εκκλησίες. Η ιστορική ανάπτυξη των επαρχιών σε διάφορες Ορθόδοξες Εκκλησίες, χαρακτηρίστηκε από τοπικές διακρίσεις που μπορούν να παρατηρηθούν στις σύγχρονες εκκλησιαστικές πρακτικές της Ανατολικής Ορθόδοξης Εκκλησίας, των Ανατολίτικων Ορθοδόξων Εκκλησιών και των Ανατολικών Καθολικών Εκκλησιών.

Ελλάδα
------

Στην Ελλάδα, οι νομοί διαιρούνταν σε επαρχίες, οι οποίες διοικούνταν από πρόσωπα που λέγονταν έπαρχοι.

Το 1887 καταργήθηκαν ως διοικητικές διαιρέσεις, διατήρησαν όμως το όνομά τους σαν περιφέρειες οικονομικής εφορίας, ταμείου, εκπαιδευτικής περιφέρειας και άλλων κρατικών αρχών για να ξαναδημιουργηθούν τέσσερα χρόνια μετά, το 1891. 

Με τη διοικητική διαίρεση του 1997 που καθορίστηκε από το Σχέδιο «Καποδίστριας» καταργήθηκαν οι περισσότερες επαρχίες. Όμως, με το πρόγραμμα «Καλλικράτης» που εφαρμόστηκε το 2011, πολλές επαρχίες ή τμήματα επαρχιών επανήλθαν ως δήμοι είτε με ίδιες είτε με διαφορετικές ονομασίες.

Δείτε επίσης
------------

* Επαρχίες της Ελλάδας

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Ελληνικοί όροι για υποδιαιρέσεις χώρας |
| --- |
|  |
| Σύγχρονοι | 
* αποκεντρωμένη διοίκηση / γενική διοίκηση§ / διαμέρισμα§ / περιφέρεια
* νομός§ / περιφεριακή ενότητα
* δήμος / επαρχία§ / κοινότητα
 |
|  |
| Ιστορικοί | 
* αρχοντία/αρχοντάτο
* βάνδον
* δήμος
* δεσποτάτον
* διοίκησις
* δουκάτον
* δρούγγος
* επαρχία
* εξαρχάτον
* κατεπανίκιον
* κεφαλατίκιον
* κλεισούρα
* μερίς
* ναυκραρία
* σατραπεία
* στρατηγίδα
* θέμα
* τοπαρχεία
* τούρμα
 |
|  |
| 
§ υποδηλώνει καταργημένο φορέα |

 |

1. ↑  Nedungatt 2002, σελ. 228.
Η λέξη **παρωδία** χαρακτηρίζει κάθε ανθρώπινη ενέργεια που έχει σαν σκοπό της να μειώσει ή διακωμωδήσει μια άλλη ενέργεια που δεν έγινε όπως έπρεπε. Στην καθομιλουμένη συχνά αναφέρονται οι εκφράσεις: "παρωδία δίκης", "παρωδία αγώνα", "παρωδία εκλογών" που σημαίνει ότι δεν τηρήθηκαν οι κανόνες διεξαγωγής τους με αποτέλεσμα τη γελοιοποίηση ακόμα και απαξίωση της όλης διαδικασίας. Υπάρχουν επίσης οι εκφράσεις: "παρωδία έργου" που αναφέρεται για τα λογοτεχνικά έργα ή θεάματα καθώς και η "παρωδία θρησκείας", αλλά και παρωδία απονομής βραβείων Νόμπελ (βλ Ig Nobel Prize), επιστημονικών θεμάτων ή φανταστικών λύσεων και ναρκωτικών (βλ. Ευφυής Πτώση και 'Παταφυσική) , γλώσσας (βλ. Οικουμενική γλώσσα).

Παραπομπές
----------

1. ↑  Λεξικό της κοινής νεοελληνικής από την Πύλη για την Ελληνική γλώσσα, Κέντρο Ελληνικής Γλώσσας
Ο βασιλιάς Jie της δυναστείας Xia με ένα Ji, εκπροσωπώντας την καταπίεση και καθισμένος πάνω σε δυο γυναίκες, συμβολίζει την κατάχρηση της εξουσίας του.
Η **Κατάχρηση εξουσίας** ή κατάχρηση ισχύος, με την μορφή της "κακής συμπεριφοράς στο αξίωμα" ή του "επίσημου παραπτώματος", είναι η διάπραξη μιας άνομης πράξης που επηρεάζει την εκτέλεση των επίσημων καθηκόντων των εργαζομένων. Η κατάχρηση εξουσίας αποτελεί συχνά μια δίκαιη αιτία για την απομάκρυνση ενός εκλεγμένου αξιωματούχου με νόμο ή με ανάκληση εκλογών. Αυτοί που προχωρούν σε κατάχρηση εξουσίας είναι συχνά αυτοί που εκμεταλλεύονται την δυνατότητα που έχουν να κάνουν χρήση της διαφθοράς προς όφελός τους.

Στις ΗΠΑ, η κατάχρηση εξουσίας αναφέρθηκε μέσα στο κατηγορητήριο τουλάχιστον πέντε ομοσπονδιακών αξιωματούχων. Δυο από αυτούς (ο δικαστής Τζορτζ Ίνγκλις και ο πρόεδρος Ρίτσαρντ Νίξον) παραιτήθηκαν πριν την διεξαγωγή της δίκης τους στην γερουσία και άλλοι δυο αθωώθηκαν από την γερουσία. Η δίκη του πρώην προέδρου των ΗΠΑ Ντόναλντ Τραμπ ολοκληρώθηκε με τον πρόεδρο να κρίνεται μη ένοχος. Σε κρατικό επίπεδο, ο πρόεδρος Ροντ Μπλαγκόγιεβιτς από το Ιλινόις και απομακρύνθηκε ομόφωνα από το αξίωμά του στην γερουσία του Ιλινόις το 2009 για διάφορα αδικημάτα, μεταξύ των οποίων της κατάχρησης εξουσίας.

Περαιτέρω μελέτη
----------------

* Branum, Tara L. (2002). «President or King? The Use and Abuse of Executive Orders in Modern-Day America». *Journal of Legislation* **28** (1): Article 1. .
* Lee-Chai, Annette Y.· Bargh, John, επιμ. (2001). *The Use and Abuse of Power*Απαιτείται δωρεάν εγγραφή. Philadelphia: Psychology Press. ISBN 1-84169-023-6.
Οι **Λαγούσες** ή **Μαυρυές** (τουρκικά: Tavşan adaları ή Karayer adaları) είναι συστάδα μικρών ακατοίκητων τουρκικών νησιών στο βόρειο Αιγαίο. Βρίσκονται περίπου τέσσερα ναυτικά μίλια (7 χιλιόμετρα) από την ηπειρωτική ακτή της τουρκικής επαρχίας Δαρδανελλίων (Τσανάκκαλε), 10 χιλιόμετρα βόρεια της Τενέδου και 13 χιλιόμετρα νοτιοδυτικά προς την είσοδο των στενών των Δαρδανελλίων. Η μεγαλύτερη νησίδα της συστάδας, η οποία ονομάζεται *Μαύρο* ή *Λαγούσα* (τουρκικά: Tavşan adası), έχει μήκος περίπου 2 χλμ. και πλάτος 600 μέτρων. Νότιά της υπάρχουν τρεις μικρές βραχονησίδες που ονομάζονται *Πράσο*, *Δράπανο* και *Φιδονήσι*.

Οι Λαγούσες κέρδισαν κάποια πολιτική και στρατηγική σημασία στις αρχές του 20ού αιώνα, επειδή τα χωρικά τους ύδατα είναι σημαντικά για τον έλεγχο της εισόδου στα Δαρδανέλλια. Παραχωρήθηκαν στην Τουρκία με τη Συνθήκη της Λωζάνης, όπου αναφέρονται στο άρθρο 12 μαζί με τα κοντινά μεγαλύτερα νησιά Τένεδος και Ίμβρος, ως τα μόνα νησιά του Αιγαίου που πρέπει να παραμείνουν στην Τουρκία και τα οποία είναι πάνω από 3 μίλια (4,8 χλμ) από την ακτή της ηπειρωτικής χώρας.

Σήμερα τα νησάκια είναι ένα δημοφιλές σημείο για λάτρεις των καταδύσεων.

Παραπομπές
----------

1. ↑  «*Gezenbilir.com*: "Yelkenciler için Kuzey Ege"». Αρχειοθετήθηκε από το πρωτότυπο στις 18 Φεβρουαρίου 2012. Ανακτήθηκε στις 14 Δεκεμβρίου 2018.
2. ↑  Peace Treaty of Lausanne, 1923
3. ↑  Çanakkale governorship: "The islands of Çanakkale"
Ο **Ερνέστος Κάρτερ** (1924 - 1992) ήταν Έλληνας ζωγράφος. Γεννήθηκε το 1924 στην Κέρκυρα και πέθανε στην Αθήνα το 1992.

Σπούδασε στην Ανωτάτη Σχολή Καλών Τεχνών (δυο χρόνια) με τον Μαθιόπουλο και τον Μπισκίνη. Λόγοι υγείας δεν του επέτρεψαν να ολοκληρώσει τις σπουδές του εκεί.

Ωστόσο, είναι αυτός ο πρώτος, που το 1951 εισάγει την αφηρημένη ζωγραφική στην Ελλάδα. Ο καθ. Στέλιος Λυδάκης βεβαιώνει ότι ο Ερνέστος Κάρτερ «*είναι, δίχως άλλο, ένα στέλεχος πρωτοπορίας /…/ και το έργο του έχει κιόλας ιστορική σημασία*. 

Πίνακές του παρουσίασε σε 10 Πανελλήνιες και 26 ατομικές και ομαδικές εκθέσεις στην Ελλάδα και το εξωτερικό. Έργα του υπάρχουν σε Δημόσιες Πινακοθήκες, όπως της Βουλής, του Υπουργείου Παιδείας, του Παντείου Πανεπιστημίου, της Ελληνικής Επιτροπής Ατομικής Ενέργειας, στο Μέγαρο του ΑΣΔΥ, στο Δήμο Πατρέων, στην Αναγνωστική Εταιρία της Κέρκυρας κ. α. καθώς επίσης, σε πολλές ιδιωτικές συλλογές στην Ελλάδα, την Ευρώπη και τις Η.Π.Α. Υπήρξε μέλος του Καλλιτεχνικού Επαγγελματικού Επιμελητηρίου.

Ο τεχνοκριτικός Βάσος Κουντουρίδης είχε γράψει το 1976 για τον Ερνέστο Κάρτερ πως: «*συνταιριάζει την υπέροχη χρωματική ποιότητα της παραστατικής του ζωγραφικής με τα διδάγματα της ανεικονικής, με μια λεπτότητα και διακεκριμένη ευαισθησία, δημιουργώντας έτσι ένα ύφος προσωπικό, που φέρει την σφραγίδα μεγάλου καλλιτέχνη*».

* Σύνθεση σε μπλεΣύνθεση σε μπλε
* Η βιολονίστρια Ι.Κ.-ΧΗ βιολονίστρια Ι.Κ.-Χ

Πηγές
-----

1. Εγκυκλοπαιδικό Λεξικό «Ήλιος»
2. Εγκυκλοπαίδεια «Υδρία»
3. Στέλιου Λυδάκη: Λεξικό Ελληνικής Ζωγραφικής (γερμανική έκδοση)
4. Τώνη Σπητέρη: Τρεις αιώνες Ελληνικής Τέχνης
5. Έλληνες Ζωγράφοι (εκδ. «Μέλισσα»
6. Who is Who 1992 (εκδ, «Μέτρον)

Ενδεικτικές κριτικές
--------------------

1. Μ. Κοτζαμάνη: περ. «Εικόνες» 27.11.64
2. Στ. Λυδάκη: εφ. «Ελεύθερος Κόσμος» 5.5.76
3. Β. Κουντουρίδη: «Πειραϊκή Πατραϊκή» , Σεπτ. 1976
4. Επίσης βλ. «Ο ζωγράφος Ερνέστος Κάρτερ» (εκδ. «Λωτός») 1996.
Συντεταγμένες: 39°34′48″N 75°38′24″W﻿ / ﻿39.58000°N 75.64000°W﻿ / 39.58000; -75.64000

Η **Κομητεία του Νιου Καστλ** είναι η βορειότερη κομητεία από τις τρεις κομητείες της Αμερικανικής πολιτείας του Ντέλαγουερ. Η απογραφή του 2010 έδειξε πως ο πληθυσμός της κομητείας ήταν 538,479 κάτοικοι, με αποτέλεσμα να είναι η πιο κατοικημένη κομητεία της πολιτείας, έχοντας περίπου το 60% ολόκληρου του πληθυσμού της πολιτείας, των 897,936 κατοίκων. Η έδρα της της κομητείας είναι το **Γουίλμινγκτον**, το οποίο είναι και η πιο κατοικημένη πόλη της πολιτείας.

Η κομητεία συμπεριλαμβάνεται στην, **PA-NJ-DE-MD metropolitan statistical area,** δηλαδή την Μητροπολιτική Περιοχή της Φιλαδέλφειας. Αλλιώς ονομάζεται *Delaware Valley (Ελληνικά: Κοιλάδα του Ντέλαγουερ,)* μια και εκεί βρίσκεται ο ποταμός του Ντέλαγουερ, όπου έδωσε το όνομα του στην ομώνυμη πολιτεία.

Παραπομπές
----------
| Ολυμπιακοί Αγώνες |
| --- |
| ΠροκάτοχοςΓιούζεφ Στογκόφσκι | **Σημαιοφόρος για την  Πολωνία**Γκάρμις-Παρτενκίρχεν 1936 | ΔιάδοχοςΣτανίσουαφ Μαρούσας |
|

Ο **Μπρονίσουαφ «Μπρόνεκ» Τσεχ** (πολωνικά: Bronisław "Bronek" Czech, 25 Ιουλίου 1908 – 4 Ιουνίου 1944) ήταν Πολωνός αθλητής χιονοδρομιών και καλλιτέχνης. Ήταν ένας ταλαντούχος χιονοδρόμος, ο οποίος κέρδισε 24 Πρωταθλήματα Πολωνίας 24 φορές σε διάφορα αγωνίσματα χιονοδρομίας, όπως η αλπική χιονοδρομία, η βορινή χιονοδρομία και το άλμα με σκι. Υπήρξε μέλος της εθνικής ομάδας Πολωνίας σε τρεις διαδοχικούς Χειμερινούς Ολυμπιακούς Αγώνες, ήταν επίσης ένας από τους πρωτοπόρους της ορεινής διάσωσης στα Όρη Τάτρα και εκπαιδευτής ανεμόπτερου. Δολοφονήθηκε στο στρατόπεδο συγκέντρωσης του Άουσβιτς.

Βιογραφία
---------

Ο Τσεχ γεννήθηκε στις 25 Ιουλίου 1908 στο Ζακοπάνε, τότε στην Αυστροουγγρική Γαλικία. Γονείς του ήταν ο Γιούζεφ Τσεχ και η Στανισουάβ, το γένος Ναμισουόφσκα. Εκεί παρακολούθησε το τοπικό δημόσιο σχολείο και ένα ιδιωτικό γυμνάσιο, αλλά στο τέλος τελείωσε μόνο τρεις τάξεις μιας τοπικής σχολής ξυλουργικής (το 1927). Την ίδια χρονιά εντάχθηκε στο σύλλογο *SN PTT-1907 Klub Sportowy Kemping Zakopane*. Στα τέλη της δεκαετίας του 1920 μετακόμισε στη Βαρσοβία, όπου αποφοίτησε από την Ακαδημία Φυσικής Αγωγής «Γιούζεφ Πιουσούτσκι» της Βαρσοβίας. Αυτό του έδωσε το δίπλωμα επαγγελματία δασκάλου γυμναστικής και εκπαιδευτή χιονοδρομίας.

Ήταν 24 φορές πρωταθλητής Πολωνίας σε διαφορετικούς αγώνες χιονοδρομίας και έλαβε μέρος στους Χειμερινούς Ολυμπιακούς Αγώνες του 1928, του 1932 και του 1936. Τερμάτισε 10ος στο βόρειο σύνθετο και 37ος στο άλμα με σκι στους Χειμερινούς Ολυμπιακούς Αγώνες του 1928 στο Σανκτ Μόριτς. Τέσσερα χρόνια αργότερα, στους Χειμερινούς Ολυμπιακούς Αγώνες του 1932 που διεξήχθησαν στο Λέικ Πλάσιντ της Νέας Υόρκης, ο Τσεχ ήταν 7ος στο βόρειο σύνθετο, 12ος στο άλμα με σκι και 18ος στα 18 χλμ. χιονοδρομία αντοχής. Στους τελευταίους Ολυμπιακούς Αγώνες του, το 1936 στο Γκάρμις-Παρτενκίρχεν, τερμάτισε 16ος στο βόρειο σύνθετο, 20η στην αλπική χιονοδρομία, 33ος και τόσο στο άλμα με σκι όσο και στα 18 χλμ. χιονοδρομία αντοχής και 7ος στα 4 x 10 χλμ. σκυταλοδρομία χιονοδρομίας αντοχής.

Κατά τη διάρκεια του Β΄ Παγκοσμίου Πολέμου ήταν στρατιώτης του Πολωνικού Υπόγειου Στρατού (Πολωνικός Εσωτερικός Στρατός) και αγγελιαφόρος από την κατεχόμενη Πολωνία στη Δύση. Συνελήφθη από Γερμανούς, φυλακίστηκε και δολοφονήθηκε στο ναζιστικό στρατόπεδο συγκέντρωσης του Άουσβιτς. Μερικοί από τους πίνακές του σώζονται στο μουσείο του στρατοπέδου συγκέντρωσης.

Παραπομπές
----------






1. ↑  «Olympians Who Were Killed or Missing in Action or Died as a Result of War». *Sports Reference*. Αρχειοθετήθηκε από το πρωτότυπο στις 17 Απριλίου 2020. Ανακτήθηκε στις 24 Ιουλίου 2018.
2. ↑  Some sources cite 16 August of the same year.
3. ↑  *Olimpijczycy SN PTT*, SN PTT 1907.
4. ↑
5. ↑  (in αγγλική)
Το **Κόπα Λουίς Βιγιαρέχο** (ισπανικά: *Copa Luis Villarejo*) είναι ποδοσφαιρική διοργάνωση στο Πουέρτο Ρίκο. Συστάθηκε το 2016 και είναι ανοιχτή σε όλους τους συλλόγους που είναι συνδεδεμένοι με την Ομοσπονδία Ποδοσφαίρου Πουέρτο Ρίκο. Η νικήτρια της αγωνιστικής περιόδου 2016 αγωνίστηκε το 2017 στο ΚΦΟ Κλαμπ Τσάμπιονσιπ.

Ιστορία
-------

Μία νέα διοργάνωση, το Κόπα Λουίς Βιγιαρέχο, συστάθηκε το 2016 με τη συμμετοχή ομάδων από τη Λίγα Νασιονάλ ντε Φούτμπολ ντε Πουέρτο Ρίκο (LNF), το Πουέρτο Ρίκο Σόκερ Λιγκ (PRSL), καθώς και τη Νορθ Αμέρικαν Σόκερ Λιγκ (NASL), ένα πρωτάθλημα που διεξάγεται υπό την Ομοσπονδία Ποδοσφαίρου των Ηνωμένων Πολιτειών. Η νικήτρια του 2016 έλαβε δικαίωμα συμμετοχής και αγωνίστηκε στο ΚΦΟ Κλαμπ Τσάμπιονσιπ.

Παραπομπές
----------

1. ↑  Saludable la Copa Luis Villarejo para al Fútbol de la isla tabdeportes.news

Εξωτερικοί σύνδεσμοι
--------------------

* Επίσημος ιστότοπος
Το **Καλφαγιάννειο Γυμνάσιο** Φίλιας το οποίο βρίσκεται στην Φίλια Λέσβου χτίστηκε το 1888 και λειτουργούσε σαν σπίτι. Από το 1900 άρχισε να λειτουργεί μέχρι το 1940 που άρχισε ο πόλεμος, όταν και έκλεισε, λειτουργούσε ως δημοτικό. Μετά τον πόλεμο άνοιξε ξανά δηλαδή το 1945 και μέχρι τον Ιούνιο 1966 λειτούργησε ξανά ως δημοτικό. Όταν χτίστηκε το καινούργιο κτήριο το τότε δημοτικό έκλεισε και μεταφέρθηκε στο καινούργιο κτήριο. Το γυμνάσιο στο διάστημα αυτό λειτουργούσε για κάποιο καιρό ως νηπιαγωγείο όπου πήγαιναν τα μικρότερα παιδιά, ως κινηματογράφος τον χειμώνα και αργότερα ως αποθήκη ζωοτροφών. Το 1981 ιδρύθηκε το Γυμνάσιο καθώς αποκαταστάθηκαν οι ζημιές και εκσυγχρονίστηκε το σχολείο και έτσι τα αδέλφια Καλφαγιάννη που έκαναν χορηγία στο σχολείο το βάφτισαν με το επίθετο τους. 

Το Καλφαγιάννειο είναι ιστορικό διατηρητέο μνημείο, διότι «αποτελεί μοναδικό χαρακτηριστικό δείγμα σχολικού κτιρίου του τέλους του 19ου αιώνα, και είναι άμεσα συνδεδεμένο με την πολιτισμική ιστορία του τόπου». Ιδιαίτερα αρχιτεκτονικά στοιχεία του σχολείου είναι οι μεγάλοι σε μέγεθος τοίχοι, οι καμάρες των παραθύρων, οι λεπτομέρειες που έχουν οι πόρτες γύρω γύρω και τα ξύλινα ταβάνια.Το σχολείο βρίσκεται στη Φίλια, στο βορειοδυτικό τμήμα της Λέσβου. Η απόσταση ανάμεσα στη Φίλια και το Σκαλοχώρι είναι περίπου 7 χλμ και η Ανεμώτια είναι κάπου στη μέση. Στο σχολείο έρχονται μαθητές από τα τρία χωριά τη Φίλια, την Ανεμώτια και το Σκαλοχώρι.

1. ↑  Χαρακτηρισμός ως ιστορικού διατηρητέου μνημείου του Καλφαγιάννειου Γυμνασίου στο Δ. Δ. Φίλιας, Δήμου Καλλονής Ν. Λέσβου, ιδιοκτησίας Δήμου Καλλονής Αρχειοθετήθηκε 2021-09-14 στο Wayback Machine. Διαρκής Κατάλογος των Κηρυγμένων Αρχαιολογικών Χώρων και Μνημείων της Ελλάδος, Υπουργείο Πολιτισμού και Αθλητισμού, ανάκτηση 25/12/2013
Η **34η Μηχανοποιημένη Ταξιαρχία Πεζικού** (πλήρης τίτλος: 34η Μηχανοποιημένη Ταξιαρχία ""Απόσπασμα Σχου Διαλέτη", συντομογραφία 34η Μ/Κ ΤΑΞ) είναι ταξιαρχία μηχανοκίνητου πεζικού του Ελληνικού Στρατού. Εδρεύει στην Άσσηρο και υπάγεται στην 2η Μηχανοποιημένη Μεραρχία Πεζικού.

Ιστορία
-------

Η ιστορία της ταξιαρχίας ανάγεται στο **34ο Σύνταγμα Πεζικού** (34ο ΣΠ) το οποίο ιδρύθηκε τον Δεκέμβριο του 1913 στη Φλώρινα ως υπομονάδα της 2ης Μεραρχίας Πεζικού.

Το σύνταγμα διακρίθηκε για τη συμμετοχή του στην Μικρασιατική Εκστρατεία και τον ελληνοϊταλικό Πόλεμο. Η ταξιαρχία έχει κερδίσει το Αριστείο Ανδρείας δύο φορές. Από τον Ιούνιο του 1999 έως τον Ιανουάριο του 2003 η ταξιαρχία συγκρότησε το μεγαλύτερο μέρος της ελληνικής αποστολής στηδύναμη Κοσσυφοπεδίου. Τον Ιούνιο του 2003, η έδρα της ταξιαρχίας μεταφέρθηκε στα Γιαννιτσά.

Το 2008 η ταξιαρχία έλαβε το τιμητικό τίτλο "Απόσπασμα Σχου Διαλέτη" για να τιμήσει την ανδρεία του επικεφαλής του 34ου συντάγματος, συνταγματάρχου Δημοσθένη Διαλέτη μετά τη Μάχη του Ντουμλουπινάρ το 1922.

Το 2011 η ταξιαρχία έδρευε στην Άσσηρο.

Δομή
----

Η 34η Μηχανοκίνητη Ταξιαρχία Πεζικού *"Απόσπασμα Συνταγματάρχου Διαλέτη"* (34η Μ/Κ ΤΑΞ *Απόσπασμα Σχου Διαλέτη*) έχει την έδρα της στην Άσσηρο της Μακεδονίας και περιλαμβάνει:  

- Τον Λόχο Στρατηγείου της Ταξιαρχίας.  

- Τον 34ο Λόχο Διαβιβάσεων (34 ΛΔΒ).  

- Τον 34ο Λόχο Μηχανικού (34 ΛΜΧ).  

- Τον 34ο Λόχο Αντιαρματικών (34 ΛΑΤ).  

- Την 34η Επιλαρχία Μέσων Αρμάτων (34 ΕΜΑ).  

- Την 108η Μοίρα Αυτοκινούμενου Πυροβολικού (108 Α/Κ ΜΜΠ).  

- Το 501ο Μηχανοκίνητο Τάγμα Πεζικού (501 Μ/Κ ΤΠ).  

- Το 507ο Μηχανοκίνητο Τάγμα Πεζικού (507 Μ/Κ ΤΠ)

Παραπομπές
----------

1. 1 2  «Ενημερωτικός οδηγός νεοτοποθετημένων στελεχών στο ΣΤΡ 34 Μ/Κ ΤΑΞ» (PDF). 34th Mechanized Infantry Brigade, Personnel Directorate. 2008. σελ. 8. Αρχειοθετήθηκε από το πρωτότυπο (PDF) στις 18 Νοεμβρίου 2011. Ανακτήθηκε στις 14 Ιανουαρίου 2013.
**Το επταμολυβδαινικό αμμώνιο** είναι ανόργανη ένωση, που συνήθως συναντάται ως τετραϋδρικό, και ο χημικός τύπος του είναι (NH4)6Mo7O24·4H2O. Είναι άχρωμο στερεό, που συχνά αναφέρεται ως **παραμολυβδαινικό αμμώνιο** ή απλά ως **μολυβδαινικό αμμώνιο**, αν και το "μολυβδαινικό αμμώνιο" μπορεί επίσης να χρησιμοποιείται για το ορθομολυβδαινικό αμμώνιο, (NH4)2MoO4, και πολλές άλλες ενώσεις. Το επταμολυβδαινικό κάλιο, επίσης τετράϋδρο, είναι παρόμοιο σε μεγάλο βαθμό με το άλας του με αμμώνιο.

Σύνθεση
-------

Το επταμολυβδαινικό αμμώνιο παρασκευάζεται εύκολα διαλύοντας τριοξείδιο του μολυβδαινίου σε περίσσεια υδατικής αμμωνίας και εξατμίζοντας το διάλυμα σε κανονική θερμοκρασία. Καθώς εξατμίζεται το διάλυμα, η περίσσεια της αμμωνίας διαφεύγει. Αυτή η μέθοδος έχει ως αποτέλεσμα το σχηματισμό εξάπλευρων διαφανών πρισμάτων του τετραϋδρικού επταμολυβδαινικού αμμωνίου.

Τα διαλύματα του παραμολυβδαινικού αμμωνίου αντιδρούν με οξέα και σχηματίζουν μολυβδαινικό οξύ και άλατα του αμμωνίου. Το pH του συμπυκνωμένου διαλύματος είναι μεταξύ 5 και 6.

Δομή
----

Η ένωση αναλύθηκε αρχικά μέσω της κρυσταλλογραφίας από τον Lindqvist, αλλά στη συνέχεια αναλύθηκε ξανά. Ολα τα κέτρα του μολυβδαινίου είναι οκταεδρικά. Κάποιοι δεσμοί οξυγόνου είναι τελικοί, κάποια διπλά αντιστοίχισης, και μερικά είναι τριπλώς γεφύρωση υποκαταστάτες.

Το άλας περιέχει το επταμολυβδαινικό εξαανιόν

Χρήσεις
-------

* ως αναλυτικό αντιδραστήριο για τον ποσοτικό προσδιορισμό των φωσφορικών, πυριτικών, αρσενικικών ιόντων και ιόντων μολύβδου σε υδατικά διαλύματα (π. χ. χρώματα, επιφανειακά ύδατα κλπ.)
* στην παραγωγή του μολυβδαίνιου ως μέταλλο και των κεραμικών
* κατά την παραγωγή καταλυτών αφυδρογόνωσης και αποθείωσης
* στην σταθεροποίηση των μετάλλων
* στην ηλεκτρολυτική επιμετάλλωση
* στα λιπάσματα
* ως αρνητική χρώση στη βιολογική ηλεκτρονική μικροσκοπία, συνήθως στο εύρος συγκεντρώσεων 3-5% (vol/vol) παρουσία του trehalose; ή σε κορεσμένες συγκεντρώσεις για χρήση σε cryo-αρνητική χρώση.
* Για την ανίχνευση των ψυχαγωγικών ναρκωτικών ως συστατικό του αντιδραστηρίου Froehde

Ασφάλεια
--------

Το παραμολυβδαινικό αμμώνιο είναι επιβλαβές σε περίπτωση κατάποσης ή εισπνοής. Προκαλεί ερεθισμό στα μάτια, το δέρμα και την αναπνευστική οδό. Επηρεάζει τα νεφρά και το αίμα.

Αναφορές
--------

1. ↑  L. Svanberg & H. Struve, *J. pr.*
2. ↑  Evans, H.T. Jr.; Gatehouse, B. M.; Leverett, P. "Crystal Structure of the Heptamolybdate(VI) (paramolybdate) ion, (Mo7O24)6−, in the ammonium and potassium tetrahydrate salts" Journal of the Chemical Society.
3. ↑  Parsons, T.; Maita, V. & Lalli, C. (1984).
4. ↑  Harris, J. R. and Horne, R. W. 1991.
5. ↑  Adrian, M.; Dubochet, J.; Fuller, S. D. and Harris, J. R. 1998.
6. ↑  De Carlo, S.; El-Bez, C.; Alvarez-Rúa, C.; Borge, J. and Dubochet, J. 2002.
Το **Jeanny** είναι τραγούδι του 1985 του Αυστριακού σουπερστάρ Φάλκο. Προξένησε σκάνδαλο από τα μεγαλύτερα της γερμανόφωνης ποπ μουσικής. Οι στίχοι είναι των δύο Bolland & Bolland, σε διασκευή του ίδιου του Falco, ο οποίος έγραψε και τη μουσική. Κυκλοφόρησε στο δίσκο Falco 3.

Περιεχόμενο
-----------

Το κομμάτι περιγράφει την αρπαγή και το βιασμό της ανήλικης Τζίνι από τον μπανιστή της. Οι στίχοι είναι στα γερμανικά, ενώ το ρεφρέν είναι στα αγγλικά. Αν και το τραγούδι σαφώς δεν αναφέρει τίποτα το βίαιο, κατηγορήθηκε ότι απλοποιεί και εκθειάζει τον βιασμό, παρουσιάζοντας την όλη σκηνή από την αφελή οπτική γωνιά ενός νοηματικά καθυστερημένου μπανιστή, ο οποίος μέσα σε έναν όλο και αυξανόμενο παροξυσμό τρέλας και λόγω ανεκπλήρωτης αγάπης, απαγάγει και τελικά φονεύει το κορίτσι. Η όλη υπόθεση σκηνοθετείται σε στυλ τηλεοπτικής εκπομπής γερμανικών ειδήσεων και ακολουθεί πιστά μια απαγωγή και δεκαπενθήμερη αναζήτηση μιας δεκαεννιάχρονης κοπέλας που συνέβη πραγματικά. Το τραγούδι αμέσως απέσπασε την αντίδραση γυναικείων συνασπισμών, που απαίτησαν να αποκλεισθεί από τις ραδιοφωνικές εκπομπές για λόγους ήθους. Το τραγούδι μποϊκοταρίστηκε από όλους τους κρατικούς ραδιοσταθμούς και από πολλές ντισκοτέκ. Η αρμόδια γερμανική αρχή ωστόσο αποφάσισε να μην το απαγορεύσει για να μην προωθήσει περισσότερο τη δημοτικότητά του. Το γερμανικό δελτίο ειδήσεων διαμαρτυρήθηκε κατά τη διάρκεια εκπομπής δελτίου ειδήσεων για την καπηλεία. Αυτό όμως δεν εμπόδισε το κομμάτι να ανέβει στο νούμερο ένα των τσαρτς στην Αυστρία, Γερμανία, Ολλανδία, Νορβηγία, Σουηδία και Ελβετία.
Δείγμα πίνακα περιεχομένων. Εικόνα από έκδοση που προέρχεται από την Ελληνική Βιβλιοθήκη Ιδρύματος Ωνάση.
Ο **πίνακας περιεχομένων**, είναι μια λίστα από τα μέρη ή κεφάλαια ενός βιβλίου ή εγγράφου οργανωμένη με τέτοιο τρόπο ώστε να δείχνει στον αναγνώστη τη σειρά με την οποία εμφανίζονται τα διάφορα τμήματα που περιέχονται καθώς και την ακριβή σελίδα όπου βρίσκονται. Ο πίνακας περιεχομένων εμφανίζεται συνήθως στην αρχή του βιβλίου ή εγγράφου, μετά από τη σελίδα τίτλου και τις δηλώσεις των πνευματικών δικαιωμάτων και πριν τον πρόλογο και την εισαγωγή ή περίληψη (στα άρθρα περιοδικών). Ο πίνακας περιεχομένων περιλαμβάνει τους τίτλους ή περιγραφές των κυρίως κεφαλαίων ή/και υποκεφαλαίων. Το βάθος της λεπτομέρειας του πίνακα περιεχομένων εξαρτάται από την έκταση του κάθε έργου.

Οι έντυποι πίνακες περιεχομένων δείχνουν συχνά τον αριθμό των σελίδων όπου κάθε τμήμα ξεκινά αλλά και το σύνολο των σελίδων που αυτό περιλαμβάνει. Οι ψηφιακοί πίνακες περιεχομένων επιπλέον προσφέρουν συνδέσεις άμεσης πρόσβασης στα κεφάλαια ή μέρη του βιβλίου ή εγγράφου. Η μορφή και η θέση των αριθμών σελίδας είναι θέμα στυλ για τον κάθε εκδότη. Π.χ. οι αριθμοί σελίδας εμφανίζονται συνήθως μετά το κείμενο του κάθε κεφαλαίου. Σε ορισμένες περιπτώσεις όμως, ο αριθμός σελίδας εμφανίζεται πριν από το κείμενο.

Εάν ένα βιβλίο ή έγγραφο περιέχει κεφάλαια, άρθρα ή διηγήσεις από διαφορετικούς συγγραφείς, συνήθως εμφανίζεται και το όνομα του συγγραφέα στον πίνακα περιεχομένων. Επίσης, σε ορισμένες περιπτώσεις, οι πίνακες περιεχομένων περιέχουν και μια καλή περιγραφή του κάθε κεφαλαίου.

Η ύλη που προηγείται του πίνακα περιεχομένων γενικά δεν περιλαμβάνονται σε αυτόν. Ωστόσο, όλες οι σελίδες εκτός από το εξώφυλλο υπολογίζονται αριθμητικά και συχνά αριθμούνται με έναν πεζό λατινικό αριθμό σελίδας. Πολλοί δημοφιλείς επεξεργαστές κειμένου, όπως το Microsoft Word, το WordPerfect, και το StarWriter είναι σε θέση να δημιουργούν αυτομάτως έναν πίνακα περιεχομένων, αν ο συντάκτης του κειμένου χρησιμοποιεί συγκεκριμένους τύπους κεφαλίδων για τους τίτλους των κεφαλαίων και των υποκεφαλαίων του.

### Πρώτη χρήση

Ο Γάιος Πλίνιος Σεκούνδος (λατινικά: *Gaius Plinius Secundus*), γνωστότερος ως Πλίνιος ο Πρεσβύτερος, αποδίδει στον Quintus Valerius Soranus (23 μ.Χ.-79 μ.Χ) την πρώτη απόπειρα να παράσχει έναν πίνακα περιεχομένων για να βοηθήσει τους αναγνώστες να πλοηγηθούν σε μια μακροσκελή εργασία. Ο πίνακας περιεχομένων της εγκυκλοπαίδειας του Πλίνιου *Historia naturalis* (*Φυσική ιστορία*) είναι διαθέσιμος στα λατινικά και στα αγγλικά.

Παραπομπές
----------

1. ↑  Gerald J. Alred· Charles T. Brusaw· Walter E. Oliu (2003). *Handbook of Technical Writing*. ISBN 0-312-30923-6.
2. ↑  «Wikipedia». *Εγχειρίδιο μορφοποίησης του πανεπιστημίου του Σικάγο*. Wikipedia. Ανακτήθηκε στις 17 Ιουνίου 2015.
3. ↑  «LacusCurtius». *Liber II*. University of Chicago. Ανακτήθηκε στις 17 Ιουνίου 2015.
4. ↑  «Perseus Digital Library». *Pliny the Elder, The Natural History*. Tufts University. Ανακτήθηκε στις 17 Ιουνίου 2015.
Ξύλινα σουβλάκια 
Το καλαμάκι είναι λεπτό ξύλινο ραβδάκι που χρησιμοποιείται για να συγκρατήσει τα κομμάτια τροφίμων. Το αιχμηρό άκρο του ξύλου διαπερνά έκαστο τεμάχιο τροφίμου, το ένα μετά το άλλο. Το πέρασμα σε σουβλάκι είναι τρόπος σερβιρίσματος σνακ, με συστατικά φρούτα, τυριά και γλυκίσματα. Το ψήσιμο στη σχάρα περιλαμβάνει πέρασμα κομματιών κρέατος ή ψαριού σε ξυλάκια για να ψηθούν. Η λέξη μπορεί μερικές φορές να χρησιμοποιηθεί ως μετωνυμία, αναφερόμενη σε ολόκληρο το σύνολο που περιλαμβάνει το σουβλάκι και τα φαγητά που είναι περασμένα σε αυτό. 

Τα μεταλλικά σουβλάκια κανονικά είναι ράβδοι ανοξείδωτου χάλυβα με ένα αιχμηρό άκρο και μια λαβή στο άλλο άκρο για εύκολο χειρισμό των τροφίμων. Τα μη μεταλλικά σουβλάκια είναι κατασκευασμένα από μπαμπού, ή άλλο κατάλληλο τύπο ξύλου και για αυτό έχει επικρατήσει η ονομασία καλαμακι. Πριν από το ψήσιμο στη σχάρα, τα ξύλινα σουβλάκια εμποτίζονται σε νερό για να μην καούν. 

Μεζέδες και ορεκτικά συχνά σουβλίζονται μαζί με μικρά μπαστουνάκια ή οδοντογλυφίδες. Μικρά, διακοσμητικά, καλαμάκια από γυαλί, μέταλλο, ξύλο ή μπαμπού, που ονομάζονται "στικ" ή "οδοντογλυφίδες κοκτέιλ" χρησιμοποιούνται στο γαρνίρισμα των κοκτέιλ και άλλων αλκοολούχων ποτών. Πολλά από τα φαγητά δρόμου, όπως τα καραμελωμένα μήλα, η μπανάνα κιου, *το ψημένο καλαμπόκι*, και τα ζαχαρωτά *tanghulu*, πωλούνται και σερβίρονται "σε ραβδί" ή καλαμάκι, ειδικά σε υπαίθριες αγορές, εκθέσεις, και το πεζοδρόμιο ή καθ ' οδόν στάσεις σε όλο τον κόσμο.

* Φαγητά σε καλαμάκια από όλον τον κόσμο
* Λαχανικά και φρούτα περασμένα σε καλαμάκιαΛαχανικά και φρούτα περασμένα σε καλαμάκια
* Αγγούρια σε καλαμάκιαΑγγούρια σε καλαμάκια
* Καλαμάκια φορτωμένα τεμάχια τροφίμων έτοιμα για ψήσιμοΚαλαμάκια φορτωμένα τεμάχια τροφίμων έτοιμα για ψήσιμο
* Τομάτες κεράσια σε καλαμάκιαΤομάτες κεράσια σε καλαμάκια
* Μανιτάρια σε καλαμάκιαΜανιτάρια σε καλαμάκια
* Καλαμάκια από μπαμπούΚαλαμάκια από μπαμπού
* Καραμελωμένα μήλα σερβιρισμένα σε καλαμάκιαΚαραμελωμένα μήλα σερβιρισμένα σε καλαμάκια
* Η ψημένη μπανάνα σε καλαμάκι είναι Φιλιππινέζικο σνάκΗ ψημένη μπανάνα σε καλαμάκι είναι Φιλιππινέζικο σνάκ
* Ψημένα καλαμπόκια σε καλαμάκιαΨημένα καλαμπόκια σε καλαμάκια
* Τα τανγκχούλου είναι ζαχαρωμένα φρούτα σε καλαμάκιαΤα τανγκχούλου είναι ζαχαρωμένα φρούτα σε καλαμάκια

Βιβλιογραφία
------------

1. ↑  Σκαρμουτσος, Δημητρης. «Κεμπάπ με ψητά λαχανικά | Dimitris Skarmoutsos».. Ανακτήθηκε στις 20 Αυγούστου 2018.  Εξωτερικός σύνδεσμος στο `|website=` (βοήθεια)[*νεκρός σύνδεσμος*]
2. ↑  Barrenechea, Teresa (1998). *The Basque table : passionate home cooking from Spain's most celebrated cuisine*. Boston, Mass.: Harvard Common Press. ISBN 9781558325234.
Η ίστορια που δεν αναφέρθηκε ποτέ.
----------------------------------

Στης αρχές του 500 μ.Χ ο Αντώνης Α ο κομνήνος δημιούργισε την Αντώνια Αυτόκρατορια κοντά στην Μόσχα.

Από τότε δημιούργιθηκαι η "Αρχαία Αντώνια φυλή". Η Αντώνια αυτοκρατορία εξαπλόθηκε στην υπόλιπη Ρωσσία και στης Σλάβικες-Νορδικές χώρες. Η Αντώνια αυτοκρατορία όμως δεν κράτησε για πολύ.Μετά από πολούς πολέμους η Αυτοκρατορία των Καρολίδων αποφάσισε να επιτεθεί στην Αντώνια αυτοκρατορία το 835 μ.Χ. Ο πόλεμος κράτησε 4 χρώνια στης 4 ιουνίου του 839 η Αντώνια αυτοκρατορία παραδώθηκαι στους Καρολιδούς.

Σύμφονα με τον Αντώνη τον ιστορικό οι ΝΑΖΙ πίστεβαν οτι ήταν οι τελευταίοι Κληρονόμοι της Αντώνιας.
Η **ηρεμία** είναι η ψυχική κατάσταση ηρεμίας του νου που είναι απαλλαγμένη από ταραχή, ενθουσιασμό ή αναστάτωση.  Η ηρεμία μπορεί να επέλθει ευκολότερα για τον μέσο άνθρωπο κατά τη διάρκεια μιας κατάστασης χαλάρωσης, αλλά μπορεί επίσης και σε πιο προσωπικές στιγμές. Μερικοί άνθρωποι διαπιστώνουν ότι η εστίαση του μυαλού στη μελέτη ή ακόμα στην αναπνοή, μπορεί από μόνο του να ηρεμήσει τον άνθρωπο. Πράξεις τρυφερότητας από τους γονείς σε βρεφική ηλικία, όπως το κούνημα και το κράτημα, ηρεμούν το βρέφος και θέτουν τα θεμέλια.  Τα κατοικίδια επίσης βοηθούν στη διατήρηση της ηρεμίας.

Παραπομπές
----------

1. ↑  «Definition of CALMNESS». *www.merriam-webster.com*.
2. ↑  A Ben-Ze’er: *The Subtlety of Emotions* (2001), σελ. 57
3. ↑  A Schore, *Affect Regulation and the Origin of Self* (Hillsdale 1994) p. 226
4. ↑  C Blazina ed.: *The Psychology of the Human-Animal Bond* (2011), σελ. 154
Ο **Θανάσης Ψάρρας** (γεννημένος 1 Ιουνίου 1973) είναι Έλληνας προπονητής της ομάδας του Μιλωνα και πρώην παλαίμαχος επαγγελματίας πετοσφαιριστής. Έχει ύψος 1.87 μ. και αγωνιζόταν στη θέση του πασαδόρου.

Καριέρα
-------

Γεννημένος στα Γρεβενά, έκανε τα πρώτα του βήματα στις ακαδημίες του τοπικού Γυμναστικού Συλλόγου Γρεβενών. Στην ομάδα της γενέτειράς του παρέμεινε μέχρι το 1991, όταν και μετεγγράφη στον Κτησιφώντα Παιανίας.

Επόμενοι σταθμοί στην καριέρα του αποτέλεσαν τα Βριλήσσια και ο Μίλωνας, ενώ το 1997 έκανε το μεγάλο άλμα στην καριέρα του και μετεγγράφη στον Ολυμπιακό Πειραιώς. Στην ομάδα του Πειραιά παρέμεινε μέχρι το 2000 έχοντας καταφέρει να κατακτήσει τρία πρωταθλήματα (1998, 1999, 2000) και δύο κύπελλα Ελλάδος (1998, 1999).

Μετά το πέρασμά του από την ομάδα του Πειραιά, ο Ψάρρας αγωνίστηκε στον Άρη, τον ΠΑΟΚ, την Α.Ε. Νικαίας, τον Παναθηναϊκό, την ιταλική Τελεγιούνιτ Κόλε, τη γαλλική Ναρμπόν Βόλει και την επίσης ιταλική Ραβένα.

Τον Σεπτέμβριο του 2014 μετεγγράφη στον ΣΦΠ Χανίων. Τη σεζόν 2015-16 αγωνίστηκε με τη φανέλα του Εθνικού Πειραιώς.

Διεθνείς συμμετοχές
-------------------

Ο Θανάσης Ψαρράς έχει πραγματοποιήσει με τη φανέλα της εθνικής ομάδας πετοσφαίρισης των ανδρών 28 συμμετοχές.

Τίτλοι
------

* **5 Πρωταθλήματα Ελλάδας:**
	+ 1998, 1999, 2000, 2004, 2006
* **5 Κύπελλα Ελλάδας:**
	+ 1998, 1999, 2003, 2008, 2010

Πηγές
-----

* Στον ΣΦΠ Χανίων ο Ψάρρας[*νεκρός σύνδεσμος*]
* ΨΑΡΡΑΣ ΘΑΝΑΣΗΣ - Greekvolley.com Αρχειοθετήθηκε 2016-03-04 στο Wayback Machine.
* Αποσύρεται από την ενεργό δράση ο Ψάρρας
Το ***Φυσικής απάνθισμα*** είναι βιβλίο μαθημάτων φυσικής ιστορίας που εξέδωσε ο Ρήγας Βελεστινλής στη Βιέννη το 1790. Ο πλήρης τίτλος του βιβλίου είναι:

> «*Φυσικῆς ἀπάνθισμα διὰ τοὺς ἀγχίνους καὶ φιλομαθεῖς Ἕλληνας, ἐκ τῆς Γερμανικῆς και Γαλλικῆς διαλέκτου ἐρρανισθὲν παρὰ Ρῆγα Βελεστινλῆ Θετταλοῦ. Οὔτινος ἀναλώμασιν ἐξεδόθη, πρὸς ὠφέλειαν τῶν ὁμογενῶν. Ἐν Βιέννῃ, ἐκ τῆς Τυπογραφίας τοῦ Εὐγενοῦς Τράττνερ, 1790.*»
> 
> 

Στην αρχή είναι η αφιέρωση του Ρήγα στον Χριστόδουλο Κιρλιάνο, βαρόνο Λάνγγενφελδ, του οποίου ήταν διερμηνέας και γραμματέας στη Βιέννη το 1790. Ακολουθεί ο πρόλογος του Ρήγα «*Πρὸς τοὺς ἀναγνώστας*» (σελ. στ΄–θ΄), όπου τονίζει ότι, αντί να μεμψιμοιρεί για την κατάσταση του Γένους του, προσπάθησε να απανθίσει από γερμανικά και γαλλικά βιβλία «*τὰ οὐσιωδέστερα τῆς φυσικῆς ἱστορίας*» σε απλή γλώσσα — σε «*ἁπλοῦν ὕφος*» όπως γράφει — με σκοπό να βοηθήσει «*νὰ ἀναλάβῃ τὸ πεπτωκὸς Ἑλληνικὸν γένος*». Επίσης στη σελίδα ι΄ περιέχονται και δύο επιγράμματα, του Κωνσταντίνου Θετταλού και του εκδότη Γεωργίου Βεντότη (1757–1795).

Περιεχόμενα
-----------

Το βιβλίο συνολικά αποτελείται από 24 κεφάλαια και, στην πρώτη του έκδοση, είχε 180 σελίδες. 

* Κεφάλαιον Α΄. Περὶ σελήνης
* Κεφάλαιον Β΄. Περὶ ἀστέρων
* Κεφάλαιον Γ΄. Περὶ πλανητῶν
* Κεφάλαιον Δ΄. Περὶ γῆς
* Κεφάλαιον Ε΄. Περὶ των ἀκολούθων τῇ γῇ
* Κεφάλαιον Ϛ΄. Περὶ ἡλίου
* Κεφάλαιον Ζ΄. Περὶ ἀέρος
* Κεφάλαιον Η΄. Περὶ ὕδατος
* Κεφάλαιον Θ΄. Περὶ παλιῤῥοιῶν ἤτοι ῥευμάτων θαλάσσης
* Κεφάλαιον Ι΄. Περὶ πυρὸς
* Κεφάλαιον ΙΑ΄. Περὶ τῶν ἀναθυμιάσεων τῆς γῆς
* Κεφάλαιον ΙΒ΄. Περὶ κατεχνιᾶς καὶ συννέφων
* Κεφάλαιον ΙΓ΄. Περὶ βροχῆς
* Κεφάλαιον ΙΔ΄. Περὶ χιόνος καὶ χαλάζης
* Κεφάλαιον ΙΕ΄. Περὶ δρόσου καὶ πάχνης
* Κεφάλαιον ΙϚ΄. Περὶ ἀστραπῆς καὶ βροντῆς
* Κεφάλαιον ΙΖ΄. Περὶ ἀνέμων
* Κεφάλαιον ΙΗ΄. Περὶ πυρίνων φαινομένων ἐν τῷ ἀέρι
* Κεφάλαιον ΙΘ΄. Περὶ μετάλλων
* Κεφάλαιον Κ΄. Περὶ δένδρων καὶ φυτῶν
* Κεφάλαιον ΚΑ΄. Περὶ σκωλήκων καὶ φλέτρων
* Κεφάλαιον ΚΒ΄. Περὶ ψαρίων καὶ ὀστρακοδέρμων
* Κεφάλαιον ΚΓ΄. Περὶ πουλίων
* Κεφάλαιον ΚΔ΄. Περί ἀνθρώπου ζώων καὶ ἑτέρων τινῶν

Όπως έχουν δείξει πρόσφατες έρευνες, το μεγαλύτερο μέρος είναι μετάφραση από την γαλλική *Εγκυκλοπαιδεία* των επιστημόνων Ντενί Ντιντερό και Ζαν λε Ρον Ντ' Αλαμπέρ που είχε αρχίσει να εκδίδεται το 1751 στη Γαλλία. Κατ' αυτόν τον τρόπο αποδεικνύεται ότι ο Ρήγας μεταφέρει τη σημαντική επιστημονική γνώση στον ελληνικό χώρο με το βιβλίο αυτό για την καταπολέμηση της δεισιδαιμονίας και των προλήψεων.

Εξωτερικοί σύνδεσμοι
--------------------

* *Φυσικῆς ἀπάνθισμα* — Το πληρες βιβλίο από το Πανεπιστήμιο Αθηνών.

Παραπομπές
----------

1. ↑  Καραμπερόπουλος, Δημήτριος Απ. (1997), «Η γαλλική "Encyclopédie": Ἐνα πρότυπο του έργου του Ρήγα "Φυσικής απάνθισμα"», *Ο Ερανιστής* **21**: 95-128, doi:10.12681/er.207
Ένα παράδειγμα καταγραφής πληκτρολόγησης σε μια οθόνη, η οποία περιέχει δυνητικά εμπιστευτικές και απόρρητες πληροφορίες. Η παραπάνω εικόνα περιέχει το αποτέλεσμα της καταγραφής πληκτρολόγησης σε μορφή κειμένου.
**Η καταγραφή της πληκτρολόγησης**, που συχνά αναφέρεται ως **keylogging** ή **keyboard capturing**, είναι η δράση της καταγραφής των πλήκτρων που πατήθηκαν σε ένα πληκτρολόγιο, συνήθως κρυφά, έτσι ώστε το άτομο που χρησιμοποιεί το πληκτρολόγιο να μην γνωρίζει ότι οι ενέργειές του παρακολουθούνται. Η καταγραφή της πληκτρολόγησης (Keylogging) μπορεί επίσης να χρησιμοποιηθεί για τη μελέτη της αλληλεπίδρασης ανθρώπου–υπολογιστή. Υπάρχουν πολλές μέθοδοι keylogging, οι οποίες μπορεί να είναι βασισμένες στο υλικό (hardware) και το λογισμικό (software) του υπολογιστή ή ακόμα και να στηρίζονται στην ακουστική ανάλυση.

Αναφορές
--------

1. ↑  «Keylogger». Oxford dictionaries. Αρχειοθετήθηκε από το πρωτότυπο στις 11 Σεπτεμβρίου 2013. Ανακτήθηκε στις 26 Οκτωβρίου 2016.
Η «Εθνική Επαγγελματική Ένωση Σέριε Β» (ιταλικά: *Lega Nazionale Professionisti Serie B*, LNPB), κοινώς γνωστή ως **Λέγκα Σέριε Β** (Lega Serie B), είναι το όργανο που διέπει το δεύτερο επίπεδο των επαγγελματικών ποδοσφαιρικών πρωταθλημάτων στην Ιταλία, τη Σέριε Β (Serie B).

Ιστορία
-------

Ιδρύθηκε στις 7 Ιουλίου του 2010, έπειτα από τη διαίρεση της Λέγκα Κάλτσιο (LNP) σε δύο διακριτά όργανα, η δεύτερη εκ των οποίων ήταν η Λέγκα Σέριε Α (LNPA), η οποία ανέλαβε τη διοργάνωση της Σέριε Α (Serie A). Από τον Απρίλιο του 2011, η LNPB έχει προσχωρήσει στο Σύνδεσμο Ευρωπαϊκών Λιγκών Επαγγελματικού Ποδοσφαίρου (EPFL).

Οργανισμός
----------

Η LNPB απαρτίζεται από τους συλλόγους που συμμετέχουν στο πρωτάθλημα της Σέριε Β (Serie B), δηλαδή είκοσι δύο αθλητικές εταιρείες σύμφωνα με την τελεφταία αναδιάρθρωση του πρωταθλήματος την περίοδο 2004-05.

Παραπομπές
----------

1. ↑  epfl-europeanleagues.com Lega Serie B
2. ↑  «La nuova identità della Serie B» (στα Italian). *legaseriea.it* (Lega Nazionale Professionisti Serie A). 5 July 2010. Αρχειοθετήθηκε από το πρωτότυπο στις 2010-07-07.. Ανακτήθηκε στις 8 August 2010.
3. ↑  «Serie A to form breakaway league». *news.bbc.co.uk* (British Broadcasting Corporation). 30 April 2009.. Ανακτήθηκε στις 7 July 2010.
4. ↑  «La Lega Serie B entra nella EPFL» (στα Italian). *legaserieb.it* (Lega Nazionale Professionisti Serie B). 1 April 2011. Αρχειοθετήθηκε από το πρωτότυπο στις 2012-08-11.. Ανακτήθηκε στις 4 September 2011.

Εξωτερικοί σύνδεσμοι
--------------------

* Επίσημος ιστότοπος
Ο **Κράτης** ήταν αρχαίος κωμικός ποιητής της Αθήνας, ο οποίος πήρε τρεις φορές το πρώτο βραβείο στα Μεγάλα Διονύσια. Πρώτη φορά βραβεύτηκε πιθανώς προς το τέλος της δεκαετίας του 450 π.Χ. ή στις αρχές της δεκαετίας του 440 π.Χ.. 

Σε ένα σχόλιο περί των Ιππέων του Αριστοφάνη αναφέρεται ότι ξεκίνησε στο θέατρο ως ηθοποιός σε έργο του Κρατίνου.

Ο Αριστοφάνης στους Ιππής (424 π.Χ.) τον αναφέρει ως σημαντικό αντιπρόσωπο της προηγούμενης γενεάς, ενώ ο Αριστοτέλης λέει στην *Ποιητική*, ότι υπό την επιρροή των κωμικών ποιητών Επίχαρμου και Φόρμι, από τη Σικελία, ο Κράτης εγκατέλειψε για πρώτη φορά την κωμωδία με ιαμβικό μέτρο, για να κάνει πιο πολυσύνθετη και δραματοποιημένη την πλοκή των έργων του. Το λεξικό Σούδα αναφέρει ότι ο αδελφός του ήταν ο επικός ποιητής Επίλυκος (άγνωστων λοιπών στοιχείων).

Από τις κωμωδίες του Κράτη διασώζονται 60 αποσπάσματα (συμπεριλαμβανομένων τεσσάρων dubia) με δέκα τίτλους:

* Γείτονες
* Ἥρωες
* Θηρία
* Λάμια
* Μέτοικοι
* Παιδιαί (Παιχνίδια)
* Πεδῆται
* Ῥήτορες
* Σάμιοι
* Τόλμαι

Δεν ξέρουμε εάν ταυτίζεται με το πρόσωπο του Κράτη Β', έναν άλλο κωμικό ποιητή τον οποίον αναφέρει το λεξικό Σούδα και του αποδίδει τα τρία έργα:

* Θησαυρός
* Ὄρνιθες
* Φιλάργυρος

Παραπομπές
----------

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 64395496
* LCCN: no2019103666
* GND: 102385882
* SUDOC: 254760139
* ICCU: PARV581875

 |

 |

1. 1 2 3  «Λεξικό Σούδα, Κράτης». *www.cs.uky.edu*. Ανακτήθηκε στις 27 Μαρτίου 2024.
2. ↑  Dover, Kenneth James (20 Δεκεμβρίου 2012). *Crates*. Oxford University Press. ISBN 978-0-19-954556-8.
3. ↑  «Crates». *referenceworks* (στα Αγγλικά). doi:10.1163/1574-9347\_bnp\_e622160. Ανακτήθηκε στις 27 Μαρτίου 2024.
4. ↑  Αριστοφάνης. «Ιππής, στ. 507». *www.perseus.tufts.edu*. Ανακτήθηκε στις 27 Μαρτίου 2024.
5. ↑  Αριστοτέλης. «Περί Ποιητικής, 1449b». *Βικιθήκη*. Ανακτήθηκε στις 27 Μαρτίου 2024.
6. ↑  «Λεξικό Σούδα, Κράτης Β'». *www.cs.uky.edu*. Ανακτήθηκε στις 27 Μαρτίου 2024.
Η **Ένωση Επαγγελματικού Ποδοσφαίρου Αζερμπαϊτζάν** (αζερικά: *Azərbaycan Peşəkar Futbol Liqası*, AzPFL) είναι υπεύθυνη για τη διεξαγωγή του πρωταθλήματος της κορυφαίας ποδοσφαιρικής κατηγορίας του Αζερμπαϊτζάν, της Πρεμιέρ Λικασί (Premyer Liqası), της δεύτερης κατηγορίας Ι Ντιβιζιόν (I Divizion), του θεσμού του Κυπέλλου της χώρας (Azərbaycan Kuboku), όπως και του Σούπερ Καπ (Azərbaycan Superkuboku), υπό την αιγίδα της Ομοσπονδίας Ποδοσφαιρικών Ενώσεων Αζερμπαϊτζάν (ΑFFA).

Ιστορία
-------

Ιδρύθηκε στις 13 Ιουνίου του 2008, κατά τη διάρκεια ακρόασης που πραγματοποιήθηκε στο κτίριο διοίκησης της Ομοσπονδίας Ποδοσφαιρικών Ενώσεων Αζερμπαϊτζάν (ΑFFA) υπό τον Ροβνάγκ Αμπντουλάγιεφ, με δημιουργό τον αντιπρόεδρο της Νεφτσί ΠΦΚ Ραμίν Μουσάγεφ, ο οποίος διορίστηκε πρόεδρος της AzPFL.

Παραπομπές
----------

1. ↑  *Azərbaycanda Peşəkar Futbol Liqası yaradılıb*. az.trend.az[*νεκρός σύνδεσμος*] (Αζερικά)

Εξωτερικοί σύνδεσμοι
--------------------

* Επίσημος ιστότοπος
Το **πιροσκί** (ρωσικά:пирожки, πληθυντικός αριθμός του πιροζόκ), (ουκρανικά:пиріжки, pyrizhky), είναι ρωσικό, λευκορώσικο και ουκρανικό έδεσμα, με βάση το ζυμάρι. Είναι φτιαγμένο σε σχήμα βαρκούλας και σε μέγεθος μιας χούφτας και ψήνεται στο τηγάνι ή στον φούρνο. Το παραδοσιακό πιροσκί είναι αλμυρό και φτιάχνεται με πατάτα, αν και υπάρχουν κι άλλες εκδοχές όπως αυτά με λάχανο, με κιμά, με αυγό, με μανιτάρι, με τυρί (φέτα), με λουκάνικο, με ζαμπόν ή διάφορα αλλαντικά. Στη γλυκιά εκδοχή του, η γέμιση αποτελείται απο φρούτα (μήλο, κεράσι, βερίκοκο, λεμόνι) ή μαρμελάδα. Δεν αποτελεί κυρίως πιάτο, αλλά σνακ, ωστόσο τρώγεται όλες τις ώρες της ημέρας και αποτελεί μια δημοφιλή επιλογή για γρήγορο φαγητό στη Ρωσία. Το πιροσκί συγκαταλέγεται ανάμεσα στα εδέσματα της ρωσικής παραδοσιακής κουζίνας.

Ετυμολογία
----------

Ο όρος πιροζόκ (ενικός αριθμός του πιροσκί) αποτελεί υποκοριστικό του ρωσικού πιρόγκ (pirog), που σημαίνει πίτα πλήρους μεγέθους. Τα πιροσκί δεν πρέπει να συγχέονται με τα πιερόγκι (pierogi) (συγγενής όρος), τα οποία ονομάζονται βαρένικι στα ουκρανικά και τα ρωσικά.

Παραπομπές
----------

1. ↑  «πιροσκί: εκδοχές». [*νεκρός σύνδεσμος*]

Εξωτερικοί σύνδεσμοι
--------------------

* Πολυμέσα σχετικά με το θέμα  Pirozhki στο Wikimedia Commons
* Λεξιλογικός ορισμός του πιροσκί  στο Βικιλεξικό

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh99014231

 |

 |
Το ***Τέσσερις νύφες και ένας γαμπρός***  είναι ασπρόμαυρη ελληνική κωμική ταινία του 1958 σε παραγωγή, σενάριο και σκηνοθεσία του Τζανή Αλιφέρη, η οποία αποτελεί κινηματογραφική μεταφορά του θεατρικού έργου *Το Σπίτι των Τεσσάρων Κοριτσιών* του Δημήτρη Γιαννουκάκη. Πρωταγωνιστούν οι Βασίλης Αυλωνίτης, Σμαρούλα Γιούλη, Βούλα Χαριλάου, Μπεάτα Ασημακοπούλου, Νίνα Γιαννίδη, Ντίνος Ηλιόπουλος, Γιάννης Γκιωνάκης, Βασίλης Ανδρεόπουλος, Θάνος Λειβαδίτης, Νίτσα Τσαγανέα, και Λαυρέντης Διανέλλος.

Η υπόθεση της ταινίας επικεντρώνεται γύρω από την οικογένεια του κυρίου Προκόπη (Βασίλη Αυλωνίτη), ο οποίος βλέποντας ότι οι τέσσερις κόρες του είναι σε ηλικία γάμου, αποφασίζει να βρει υποψήφιους μνηστήρες.

Η ταινία έκανε πρεμιέρα στις 29 Δεκεμβρίου 1958 στις κινηματογραφικές αίθουσες Άστρον και Έλλη στην Αθήνα.Έκοψε συνολικά 29.371 εισιτήρια στο box office, καταλαμβάνοντας την 18η θέση ανάμεσα σε 51 ελληνικές ταινίες της σεζόν 1958-1959.

Παραπομπές
----------

1. ↑  «*Τέσσερις νύφες και ένας γαμπρός* ». *tainiothiki.gr*. Ταινιοθήκη της Ελλάδος. Ανακτήθηκε στις 1 Απριλίου 2024.
2. ↑  «*Η ζωή της πόλεως*» (PDF). *Ψηφιακό Αρχείο Εφημερίδων και Περιοδικού Τύπου - Εθνική Βιβλιοθήκη της Ελλάδος*. Εφημερίδα Ελευθερία. 28 Δεκεμβρίου 1958. σελ. 2η. Ανακτήθηκε στις 1 Απριλίου 2024.
3. ↑  «*four-brides-and-a-groom*». filmy.gr. Ανακτήθηκε στις 1 Απριλίου 2024.

Εξωτερικοί σύνδεσμοι
--------------------

* *Αυτή η σελίδα δεν έχει συνδέσμους στα Wikidata*
* *Τέσσερις νύφες και ένας γαμπρός* στην Ταινιοθήκη της Ελλάδος

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
* Πύλη:Ελλάδα
 |

 |
Η **Združenje 1. SNL** είναι οργανισμός που ιδρύθηκε από τους συλλόγους του πρωταθλήματος της ανώτατης κατηγορίας της Σλοβενίας, και αποτελούσε το διοικητικό όργανο του πρωταθλήματος 1. ΣΝΛ (1. SNL), μεταξύ του 1996 και του 2012. Τα μέλη του είναι οι επαγγελματικοί ποδοσφαιρικοί σύλλογοι που συμμετέχουν στην πρώτη κατηγορία της Σλοβενίας και κάθε ομάδα έχει έναν εκπρόσωπο.

Η ιστορία της σλοβενικής πρώτης κατηγορίας, 1. SNL, που ξεκίνησε το 1991, μετά την ανεξαρτησία της Σλοβενίας, όταν οι καλύτεροι σε επιδόσεις σύλλογοι της Σλοβενίας δημιούργησαν ένα πρωτάθλημα, τότε αυτό διεξαγόταν από την Ποδοσφαιρική Ομοσπονδία της Σλοβενίας (NZS) η οποία είχε την ευθύνη της διοργάνωσης μέχρι Ιανουάριο 2001 όταν ανέλαβε η Združenje 1. SNL. Η αλλαγή έγινε σύμφωνα με τους κανόνες της Ποδοσφαιρικής Ομοσπονδίας της Σλοβενίας, της UEFA και της FIFA.

Από τις αρχές του 2012 το πρωτάθλημα και πάλι διοργανώνεται από την Ποδοσφαιρική Ομοσπονδία της Σλοβενίας. Η Združenje 1. SNL η οποία ιδρύθηκε το 1993, παραμένει ως οργάνωση που προασπίζει τα συμφέροντα όλων των συλλόγων που συμμετέχουν στην πρώτη κατηγορία.

Παραπομπές
----------

1. ↑  PrvaLiga. «Organi Združenja 1. SNL» (στα Slovenian). Slovenian PrvaLiga official website. Ανακτήθηκε στις 6 Ιουνίου 2011. CS1 maint: Μη αναγνωρίσιμη γλώσσα (link)
2. 1 2 3  PrvaLiga. «Zgodovina Združenja 1. SNL» (στα Slovenian). Slovenian PrvaLiga official website. Ανακτήθηκε στις 6 Ιουνίου 2011. CS1 maint: Μη αναγνωρίσιμη γλώσσα (link)
3. ↑  M.R. (17 April 2012). «Vrnitev prve lige pod NZS uradno potrjena; Florjanič v priporu» (στα Slovenian). RTV Slovenija.. Ανακτήθηκε στις 18 April 2012.

Εξωτερικοί σύνδεσμοι
--------------------

* Επίσημος ιστότοπος
Η **Boardriders, Inc.** (μέχρι το 2017: **Quiksilver, Inc.**) είναι αμερικανική εταιρεία. Η εταιρεία δραστηριοποιείται στον κλάδο του αθλητισμού και διαθέτει πολλά εμπορικά σήματα μόδας, όπως τα *Quiksilver*, *Roxy,* *DC*. 

Η εταιρεία εδρεύει στο Χάντιγκτον Μπιτς των ΗΠΑ.  Τα κεντρικά γραφεία της εταιρείας στην Ευρώπη βρίσκονται στο Σαιν-Ζαν-ντε-Λυζ της Γαλλίας. Εκτός από τις σανίδες πινγκ-πονγκ, παράγει ρούχα για σέρφινγκ και συναφή αθλήματα σανίδας (όπως σκέιτμπορντ και χιονοσανίδες) και είναι ο ηγέτης της παγκόσμιας αγοράς σε αυτόν τον τομέα.  Η Quiksilver επίσης παρέχει χορηγίες σε διάφορους γνωστούς σέρφερ, σκέιτερ και αθλητές της χιονοσανίδας.

Ιστορία
-------

Η εταιρεία Quiksilver ιδρύθηκε από τους Μπομπ ΜακΝάιτ και Τζεφ Χάκμαν το 1969 στην Αυστραλία. 

Το 2017, η εταιρεία μετονομάστηκε *σε Boardriders, Inc.*

Εξωτερικοί σύνδεσμοι
--------------------

* Επίσημη ιστοσελίδα

Παραπομπές
----------

1. ↑  «Global Boardsports Market». *web.archive.org*. 4 Μαρτίου 2016. Ανακτήθηκε στις 3 Απριλίου 2024.
2. ↑  Fusion von Quiksilver und Rossignol schafft weltweiten Outdoor-Marktführer: Quiksilver-Rossignol
3. ↑  Quiksilver's Bob McKnight Makes Waves Αρχειοθετήθηκε 2019-07-16 στο Wayback Machine. von Emiko Kaneoka, Surf City USA, 2. August 2018.